open-index/open-wikipedia-markdown huggingface dataset:
சாகிப் ராமாராவ் கந்தாரே

**சாகிப் ராமாராவ் கந்தாரே** (பிறப்பு – ஜூலை 5, 1962) ஒரு இந்தியவியலாளர், நாட்டுப்புறவியலாளர், விமர்சகர் ஆவார். மராத்திய கவிதைகளில் பரிசோதனை முயற்சிகளை மேற்கொண்ட கவிஞர் ஆவார்.

கந்தாரே மராத்திய நாடகங்களில் நனவோடை உத்திகளை மேற்கொண்டவர் ஆவார். 
மராத்யஞ்ச சமாஜிக் ஸம்ஸ்க்ருதிக் இதஸ் என்னும் தனது சமூக பண்பாட்டு வரலாற்று நூலின் மூலம், வரலாற்று ஆய்வின் புதிய கிளையை தொடங்கி வைத்தார்.
## பணிகள்
கந்தாரே இந்தியாவில் 1993இல், பல்துறைகளுக்கிடையிலான ஆய்வை முதன்முதலில் அறிமுகப்படுத்தியவர் ஆவார். மேலும், நாட்டுப்புறவியல் திறனாய்வு எனும் துறையையும் கலை இலக்கியத்திற்கு உருவாக்கி அளித்துள்ளார்.
## விருதுகள்
கந்தாரே மகாராஷ்டிர அரசின் சிறந்த இலக்கிய விருதினை 2002இல் தனது ஆட்டா உஜ்டால் எனும் நூலிற்காகவும், 2003இல் லோக்சாகித்ய சப்தா அனி பிரயோக் எனும் படைப்பிற்காகவும் பெற்றார்.
2008இல் மராத்யஞ்ச சமாஜிக் ஸம்ஸ்க்ருதிக் இதிஹாஸ் எனும் நூலிற்காகவும் 2009இல் புத்த சாதகம் எனும் நூலிற்காகவும்  மகாராஷ்டிர அரசின் சிறந்த இலக்கிய விருதினைப் பெற்றார். and in 2009 for the book *Buddha Jatak*.
2004ம் ஆண்டில் கந்தாரே, மகாராஷ்டிர அரசாங்கத்தால் தனது கற்பித்தல் திறனுக்காக கௌரவிக்கப்பட்டார்.

## பதிப்பித்த நூல்கள்
### கவிதை நூல்
*ராத்திரிச்ய கவிதா (1991)
### நாடகங்கள்
*மூளை புற்றுநோய் (1990)
*ஆதா உஜாடெல் (2002)
### திறனாய்வு
*ஸ்வாட்-அஸ்வத் (1988)
*லேக் ஆலேக் (1991)
*அட்லே ஆவாஜ் (ISBN 81-89730-17-7) (2009)
### சுயசரிதை
*முக்தாய் (1992)
### மொழியியல்
*வியாவஹாரிக் மராத்தி (ISBN 81-87043-81-4) (2002)
*வியாவஹாரிக் மராத்தி-II (ISBN 81-89730-11-8) (2003)
### நாட்டுப்புறவியல் ஆராய்ச்சி
*ஏகா லோக்கதேச்சா அப்யாஸ் (ISBN 81-89730-12-6) (2003)
*ஆராத்யஞ்சி லோக்கானி (ISBN 81-89730-13-4) (2003)
*சும்ப்ரான்: சங்கலன் அனி ஷோத் (ISBN 81-89730-14-2) (2003)
*லோக்சாகித்ய சங்கலன் அனி ஷோத் (2004)
*லோக்சாஹித்ய சப்தா அனி பிரயோக் (ISBN 81-7774-062-8) (2003)
*ஒலகா பாரா (2006)
*லோக்நாத்ய பரம்பரா (ISBN 81-89730-16-9) (2009)
*பாரதிய க்ருஷிச்சி லோக்ஸன்ஸ்க்ருதி (ISBN 978-81-905009-8-2) (2009)
*லோக்சாஹித்யாபயாஸ் (ISBN 978-81-89730-25-3) (2014)
### இடைநிலை ஆராய்ச்சி
*மராத்தியஞ்சா சமாஜிக் சமஸ்கிருதிக் இதிஹாஸ் (2008)
*புத்த ஜாதக் தொகுதி. 1 (ISBN 978-81-905009-6-8) (2009)
*பாரதிய க்ருஷிஸஸ்கிருதி (ISBN 978-81-905009-9-9) (2013)
*ஷெட்டி, ஷெடகாரி மற்றும் ஷரத் பவார் (ISBN 978-81-89730-27-7) (2014)
### இலக்கிய ஆராய்ச்சி
*சிவாஜி மகாராஜான்சா போவாடா (ISBN 978-81-905009-2-0) (2008)
*நிஜம்கலின் மராத்வாடி சாஹித்யா (ISBN 81-89730-18-5) (2010)
தொகுக்கப்பட்ட தொகுதிகள்
*கேசவாயன் (1993)
*பிரச்சின் மராத்தி கவிதா (2002)
*சுவர்ணமஹோத்சவி மகாராஷ்டிரா (ISBN 81-89730-10-X) (2010)
## மேற்கோள்கள்

பகுப்பு:1962 பிறப்புகள்
விமலா வர்மா

**விமலா வர்மா** (Vimla Verma)(பிறப்பு 1 சூலை 1929) என்பவர் இந்திய அரசியல்வாதியும் சமூக சேவகரும் ஆவார். இவர் இந்தியத் தேசிய காங்கிரசு வேட்பாளராக மத்தியப் பிரதேசத்தில் உள்ள சியோனி தொகுதியிலிருந்து தேர்ந்தெடுக்கப்பட்ட பாராளுமன்ற உறுப்பினர் ஆவார்.

## இளமை
விமலா மகாராட்டிரா மாநிலம் நாக்பூரில் 1929ஆம் ஆண்டு சூலை 1 ஆம் தேதி பிறந்தார். விமலா அலகாபாத் பல்கலைக்கழகத்தில் முதுகலைப் பட்டம் பெற்றவர்.

## பணி

* கல்விக் குழு, சியோனி
* கலைக் கல்லூரி, சியோனி
* மத்தியப் பிரதேச மாநில சமூக நல வாரியம்

1963 முதல், விமலா அகில இந்தியத் தேசிய காங்கிரசு குழுவின் உறுப்பினராகப் பணியாற்றி வருகிறார். இவர் 1991ல் 10வது மக்களவைக்குத் தேர்ந்தெடுக்கப்பட்டார். 1998-ல், இவர் 12வது மக்களவைக்கு மீண்டும் தேர்ந்தெடுக்கப்பட்டார்.

விமலா கெளரவ விரிவுரையாளராக இரண்டு ஆண்டுகள் பணியாற்றியுள்ளார். இவர் விவசாயி, ஆசிரியர் மற்றும் கல்வியாளர் ஆவார்.

## வகித்த பதவிகள்

* **1963-67** - மாவட்ட ஒருங்கிணைப்பாளர், மகளிர் காங்கிரசு, மத்தியப் பிரதேசம்; தலைவர், மாவட்ட காங்கிரசு, மத்திய பிரதேசம்
* **1963** - உறுப்பினர், அகில இந்தியத் தேசிய காங்கிரசு
* **1967-90** - உறுப்பினர், மத்தியப் பிரதேச சட்டமன்றம்
* **1967-68** - உறுப்பினர், பொதுக் கணக்குக் குழு
* **1967-69** - பொதுச் செயலாளர், பிரதேச காங்கிரசு குழு, மத்தியப் பிரதேசம்
* **1969-72** - மாநில, நீர்ப்பாசனம் மற்றும் மின்துறை அமைச்சர், மத்தியப் பிரதேசம்
* **1972-75** - மாநில சுகாதார அமைச்சர், மத்தியப் பிரதேசம்
* **1977-80** - பொதுச் செயலாளர், பிசிசி, மத்தியப் பிரதேசம்
* **1979-80** - உறுப்பினர், பொது நிறுவனங்களுக்கான குழு
* **1980-85** - அமைச்சர், பொதுப்பணித் துறை, நீர்ப்பாசனம், ஊரக வளர்ச்சி மற்றும் போக்குவரத்து, மத்தியப் பிரதேசம்
* **1982-90** - உறுப்பினர், வணிக ஆலோசனைக் குழு
* **1987-88** - உறுப்பினர், பொது நோக்கக் குழு
* **1987-89** - உறுப்பினர், பெண்கள் மற்றும் குழந்தைகள் நலக் குழு
* **1988-89** - அமைச்சர், தொழிலாளர் மற்றும் மனித வள மேம்பாடு, மத்தியப் பிரதேசம்
* **1989-90** - அமைச்சர், உணவு மற்றும் குடிமைப் பொருள் வழங்கல் மற்றும் கூட்டுறவு, நீர்ப்பாசனம், நர்மதா மேம்பாடு மற்றும் பொதுச் சுகாதார பொறியியல்
* **1991** - 10வது மக்களவைக்குத் தேர்ந்தெடுக்கப்பட்டார்
* **1991-95** - தலைவர், தகவல் தொடர்பு குழு; உறுப்பினர், பட்டியல் சாதியினர் மற்றும் பழங்குடியினர் நலக் குழு
* **1995-96** - மத்திய மனிதவள மேம்பாட்டு அமைச்சகத்தின் இணை அமைச்சர் (பெண்கள் மற்றும் குழந்தைகள் மேம்பாட்டுத் துறை)
* **1998** - 12வது மக்களவைக்கு மீண்டும் தேர்ந்தெடுக்கப்பட்டார் (2வது முறை)
* **1998-99** - தலைவர், சபையின் அமர்வுகளில் உறுப்பினர்கள் இல்லாத குழு; உறுப்பினர், விவசாய குழு; உறுப்பினர், பொது நோக்கக் குழு உறுப்பினர், ஆலோசனைக் குழு, சுற்றுச்சூழல் மற்றும் வன அமைச்சகம்

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1929 பிறப்புகள்
பகுப்பு:10வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பன்வாரி தேவி (பாடகி)

thumb|பன்வாரி தேவி
**பன்வாரி தேவி** (*Bhanwari Devi*) (பிறப்பு 1964) இந்தியாவின் இராசத்தானைச் சேர்ந்த ஒரு நாட்டுப்புறப் பாடகி. அவர் போபா சமூகத்தைச் சேர்ந்தவர், மேலும் இராசத்தானில் இருந்து பாரம்பரிய மற்றும் நாட்டுப்புற இசை நிகழ்ச்சிகளுக்காக பரவலான அங்கீகாரத்தைப் பெற்றுள்ளார்.

## தொழில்
பொது நிகழ்ச்சிகளில் பெண்கள் பங்கு பெறுவதிலும் நிகழ்ச்சிகளை நிகழ்த்துவதற்கும் சமூக மறுப்பு இருந்தாலும், இவ்வாறான நிகழ்ச்சியில் கலந்து கொண்ட போபா சமூகத்தைச் சேர்ந்த முதல் பெண்களில் தேவியும் ஒருவர். இவர், இராசத்தானி சமூக வழக்கப்படி, தன் முகத்தை மறைக்கும் முக்காடுக்குப் பின்னால் இருந்து இசை நிகழ்வை நிகழ்த்துகிறார். கணவனும் மனைவியும் இணைந்து நிகழ்த்தும் போபா பாரம்பரியத்தின் ஒரு பகுதியாக, இவர் ஆரம்பத்தில் தனது கணவருடன் பக்திப் பாடல்களைப் பாடினார், ஐந்து இரவுகளில் ஒரு பாரம்பரிய மத இலக்கியக் கதையை விளக்கும் ஒரு *ஃபாட் என்கின்ற இராசத்தானிய வகை ஓவியத்துடன்* அல்லது கையால் வரைந்த படச்சுருளுடன் நிகழ்த்தினார்.  தனது கணவரின் மரணத்தைத் தொடர்ந்து, அவர் தனியாக நிகழ்ச்சிகளைத் தொடர்ந்தார், இது ஒரு பெண் போபா பாடகருக்கு அசாதாரணமானது, மேலும் போபா மரபுகளுக்கு வெளியே இராசத்தானி நாட்டுப்புறப் பாடல்களைச் சேர்க்க தனது திறமையை விரிவுபடுத்தினார்.

தேவி இராசத்தானி நாட்டுப்புற இசையை நிகழ்த்துவதில் இந்திய மற்றும் சர்வதேச அரங்கில் பரவலான பாராட்டைப் பெற்றுள்ளார், மேலும் பல்வேறு பாரம்பரியங்களைச் சேர்ந்த நாட்டுப்புற கலைஞர்களுடன் ஒத்துழைத்துள்ளார். 2003 ஆம் ஆண்டில், இமாச்சலப் பிரதேசத்தில் உள்ள சிம்லாவில் ஒரு இசை விழாவில் தேவி இசை நிகழ்ச்சி நடத்தினார், மேலும் இந்தியாவில் இராசத்தானி நாட்டுப்புற இசையை மேம்படுத்துவதற்காக செயல்படும் குடிமை சமூகக் குழுவான ஜெய்ப்பூர் விராசத் அறக்கட்டளையில் சேர அழைக்கப்பட்டார்.  பின்னர் 2004 ஆம் ஆண்டு ஜெய்ப்பூர் பாரம்பரிய விழாவில் பங்கேற்றார்  இராசசுதான் சர்வதேச நாட்டுப்புறக் கலைத்திருவிழாவில் தேவி பல ஆண்டுகளாக நாட்டுப்புற இசை நிகழ்ச்சியை நிகழ்த்தியுள்ளார்.  2009 ஆம் ஆண்டில், இந்த விழாவில் பாடகி ரேகா பரத்வாஜுடன் பாட அவர் அழைக்கப்பட்டார், மேலும் அவரது பாடலுக்காக விமர்சன ரீதியான பாராட்டுகளைப் பெற்றார். அதைத் தொடர்ந்து, இராசசுதான் சர்வதேச நாட்டுப்புற விழாவில் தயாரிப்பாளர்கள் ராம் சம்பத் மற்றும் பாடகி சோனா மொகபத்ராவுடன் இணைந்து பணியாற்றினார்.  2011 ஆம் ஆண்டில், அவர் எடின்பர்க் சர்வதேச விழாவில் தனது  இசை நிகழ்ச்சியை நிகழ்த்தினார், மேலும் ஹெரால்ட் ஸ்காட்லாண்ட் அவரது நிகழ்ச்சியை "ஆழமான வெளிப்பாட்டுடன், அழகாக அலங்கரிக்கப்பட்ட பாடல்" என்று விவரித்தார். எடின்பர்க் சர்வதேச விழாவின் இயக்குநர் ஜொனாதன் மில்சு, அவரது நிகழ்ச்சியை எதிர்பார்த்ததற்கம் அதிகமான வரவேற்பைப் பெற்ற நிகழ்வு என விவரித்தார்.

## தனிப்பட்ட வாழ்க்கை
தேவிக்கு சிறுவயதிலேயே திருமணமாகி, ஒன்பது குழந்தைகள் உள்ளனர், அவர்களில் ஒருவர் அவருடன் சுற்றுப்பயணத்தில் கலந்துகொண்டு அவருடன் இணைந்து நிகழ்ச்சிகளை நடத்துகிறார். தேவியின் தந்தையும் ஒரு நாட்டுப்புற இசைக்கலைஞராக இருந்துள்ளார். நாட்டுப்புற இசையைக் கற்றுக்கொள்வதற்கும் மற்றும் பாடுவதற்கும் பாடுவதற்கும் அவரை ஊக்குவித்ததற்காக தேவி அவரை பொது நிகழ்வுகளில் பாராட்யுள்ளார். சிறுவயதில் தேவி தனது தந்தையின் நிகழ்ச்சிகளில் அவருடன் சென்றுள்ளார். தேவி தனது மகன்களுக்கு பாடுவதற்கு பயிற்சி அளித்துள்ளார், ஆனால் திருமணமான தனது மகள்களுக்கு பயிற்சி அளிக்க முடியவில்லை, அவர்கள் நிகழ்ச்சிகளை நடத்துவதை எதிர்க்கும் பாரம்பரியம் கொண்ட  குடும்பங்களில் உள்ளனர்.

## மேற்கோள்கள்

பகுப்பு:வாழும் மக்கள்
பகுப்பு:ராஜஸ்தான் நபர்கள்
பகுப்பு:1964 பிறப்புகள்
இ. கே. சீபா

**சீபா இ. கே** (ஆங்கிலம்: E. K. Sheeba; மலையாளம்:இ.கே சீபா; இ. கே. சூபி மற்றும் கே. ஆயிஷா ஆகியோருக்கு மகளாக 20 மே 1975-ல் பிறந்தார்) என்பவர் மலையாள மொழி இந்திய எழுத்தாளர் ஆவார். இவர் கேரள மாநிலத்தில் உள்ள மலப்புரம் மாவட்டத்தில் பெரிந்தல்மன்னாவில் பிறந்தார். சீபா அரசு உயர்நிலைப் பள்ளி பெரிந்தல்மன்னாவிலும், பெரிந்தல்மன்னாவிலுள்ள  பி. டி. எம். அரசு கல்லூரி மன்னார்காட்டில் உள்ள எம். ஈ. எசு. கல்லாடி கல்லூரியிலும் கல்வி பயின்றார். மன்னார்க்காடு எம். ஈ. எசு. கல்லாடி கல்லூரியில் வணிகவியலில் முதுகலைப் பட்டம் பெற்றார். இவர் 2001 முதல் கேரள பொதுக் கல்வித் துறையில் மூத்த எழுத்தராகப் பணியாற்றி வருகிறார். இவரது கதையை அடிப்படையாகக் கொண்டு, *தி சர்வைவல்* என்ற பெயரில் குழந்தைகளுக்கான குறும்படம் பெரிந்தல்மன்னா நகராட்சியால் தயாரிக்கப்பட்டது.

## விருதுகள்

* *டாலா டிவி கொச்சுபாவா விருது*
* *அவனீபாலா விருது*
* *அங்கணம் இபி சுஷாமா என்டோவ்மென்ட்*

## நூல் பட்டியல்

### நாவல்கள்

* *துனியா*
* *மஞ்சா நதிகளுடன் சூரியன்*

### குறுநாவல்கள்

* *ரிதுமார்மரங்கள்*

### சிறுகதைகளின் தொகுப்புகள்

* *ஒய்2கே*
* *நீலலோஹிதம்*
* *கனலெழுத்*

### மொழிபெயர்ப்பு பணிகள்

* *டைஃபூன்*
* *சரசுவதி பூங்கா*
* *புதியவர்*
* *வெயிலுக்கு அப்பால்*

### நினைவு

* *அழிச்சு கலயனாவதே ஆ சிலாங்ககள்*

## மேற்கோள்கள்

## வெளி இணைப்புகள்

* https://archive.today/20140715122621/http://www.manoramaonline.com/advt/Festival/christmas-2013/literature/sheebaxmasstory.html
* https://web.archive.org/web/20140717011300/http://www.dcbooks.com/writers-and-activists-condemns-attack-against-dcbooks.html
* http://www.deshabhimani.com/vaarikaPDF-19-10-2014-15.html

பகுப்பு:வாழும் மக்கள்
பகுப்பு:1975 பிறப்புகள்
பகுப்பு:மலையாள எழுத்தாளர்கள்
திரிவேணி வீணை

thumb| பண்டிட் நிரஞ்சன் ஹல்தாரின் திரிவேணி வீணை
**திரிவேணி வீணை** ( *Triveni veena* ) என்பது பண்டிட் கமல் கம்லேவுடன் இணைந்து பண்டிட் நிரஞ்சன் ஹல்தாரால் கண்டுபிடிக்கப்பட்டு காப்புரிமை பெற்ற ஒரு நரம்பிசைக்கருவியாகும். பண்டிட் நிரஞ்சன் ஹல்தார் அனைத்திந்திய வானொலியிலிருந்து (இந்தூர், மத்தியப் பிரதேசம் - இந்தியா) ஓய்வு பெற்ற மூத்த "ஏ" தர கலைஞர் ஆவார். இந்திய மற்றும் மேற்கத்திய பாரம்பரிய இசையில் 40 ஆண்டுகளுக்கும் மேலான அனுபவம் உள்ளவரான. ஆகாஷ்வானி, தூர்தர்ஷன் மற்றும் சங்கீத நாடக அகாதமிக்காக பல்வேறு கச்சேரிகள் மற்றும் பல நிகழ்ச்சிகளில் விசித்திர வீணை மற்றும் கித்தாரைக் கொண்டு இசை நிகழ்ச்சிகளை வழங்கியுள்ளார்.

நிரஞ்சன் வீணையைக் கண்டுபிடித்த பிறகு, ஒரு தனித்துவமான கருவியைக் கண்டுபிடிக்க பல்வேறு கருவிகளைக் கொண்டு ஆராய்ச்சி செய்தார். இது திரிவேணி வீணை எனப் பெயரிடப்பட்டது, (திரிவேணி என்றால் மூன்று ஆறுகள்  ) ஏனெனில் இது 3 பொருட்களை (உலோகம், மரம் மற்றும் தோல்) ஒருங்கிணைத்து 3 இசைக்கருவிகளின் கலவையான தொனியை உருவாக்குகிறது 

## சான்றுகள்

* https://isha.sadhguru.org/triveni/
* Ranjanveena website 
* http://www.omenad.net/page.php?goPage=%2Farticles%2Franjanveena.htm
* http://www.firstpost.com/topic/singers/raag-bilaskhani-todi-raga-bilaskhani-todi-alap-presented-by-pandit-niranjan-haldar-on-treiveni-veena-video-zv6w7cUtxPg-334556-1.html
பகுப்பு:இந்திய இசைக்கருவிகள்
அனகா ஜெ. கோலத்

**அனகா ஜெ. கோலத்** (*Anagha J. Kolath*) என்பவர் இந்தியாவின் கேரளாவைச் சேர்ந்த மலையாள மொழிக் கவிஞர் ஆவார். இவர் 2022 இல், சாகித்திய அகாதமியின் யுவ புரஸ்கார் விருதினைப் பெற்றார்.

## சுயசரிதை
அனகா ஜே. கோலத் 1994ஆம் ஆண்டு, கேரளாவின் கோட்டயம் மாவட்டத்தில் உள்ள பாலாவில் உள்ள கோலத் வீட்டில், வங்கி அதிகாரியான கே. என். ஜெயச்சந்திரன் மற்றும் பள்ளி ஆசிரியை பி. ஜி. சியாமளாதேவி ஆகியோரின் மூன்று மகள்களில் இளையவராகப் பிறந்தார்.

அனகா தனது ஆரம்பக் கல்வியைப் பாலா சக்தி விலாசம் என். எஸ். எஸ். பள்ளியில் பயின்றார். கிட்டாங்கூர் என். எஸ். எஸ். மேனிலைப் பள்ளியில் மேல் நிலைக் கல்வியில் தேர்ச்சி பெற்ற பிறகு, திருவனந்தபுரத்தில் உள்ள அரசு மகளிர் கல்லூரியில் ஆங்கிலத்தில் இளங்கலைப் பட்டம் பெற்றார். சங்கனாச்சேரி கல்லூரியில் முதுகலைப் பட்டப்படிப்பை முடித்த அனகா, மலையாளத்தில் முதுகலைப் படிப்பதற்காகக் கடப் பள்ளியில் பயின்றார்.

## இலக்கிய வாழ்க்கை
இரண்டாம் வகுப்பில் படிக்கும் போது அனகா தனது முதல் கவிதையை எழுதினார். கவிதைகள் எழுதுவதோடு மட்டுமின்றி கவிதைகளை வாசிப்பதிலும் வல்லவர். சிறுவயதிலிருந்தே குருவாயூர் தேவஸ்தானம் நடத்தும் நாராயணீயம், பூந்தானம் பாராயணம் ஆகிய போட்டிகளில் பங்கேற்றுள்ளார். 2013-ல், குருவாயூர் கோவிலிலிருந்து இவருக்குச் சுவர்ண முத்திரை (தங்கப் பதக்கம்) வழங்கப்பட்டது. ஒரு முன்னணி மலையாள தொலைக்காட்சியில் கவிதை வாசிப்புப் போட்டியில் மூன்றாவது இடத்தையும் வென்றுள்ளார்.

## வெளியீடுகள்
தன் கவிதைகளைத் தொகுத்து வெளியிடத் தயங்கிய அனகாவை கட்டாயப்படுத்தி கவிதையை வெளியிடச் செய்து அதற்குத் தேவையான உதவிகளைச் செய்தவர் எழுத்தாளர் கே.ஜெயக்குமார். சுமார் 30 கவிதைகள் *நான் அறிந்த காதல்* என்ற தலைப்பில் அனகாவின் முதல் கவிதைத் தொகுப்பாக 2014-ல் வெளியிடப்பட்டது. 51 கவிதைகளுடன் *காவ்யாமிர்தம்* என்ற கவிதைப் பாடல் ஒலித் தட்டாக வெளியிடப்பட்டுள்ளது. இவர் 2020-ல் சாகித்திய அகாதமியின் இணையவழி கவியரங்கில் (கவிதை விவாத மேடை) கலந்துகொண்டார்.

கவிதை மட்டுமின்றி, இதழ்கள் மற்றும் இணையத்தில் கதைகள் மற்றும் கட்டுரைகள் எழுதுவதில் அனகா தீவிரமாக உள்ளார்.

## விருதுகளும் கௌரவங்களும்
சிறந்த கவிதைக்கான அனைத்திந்திய வானொலி யுவவாணி விருது, பன்னாட்டுத் தாய்மொழி தினம்-2014, அங்கணம் கவிதா விருது (2014) கல்லூரி மாணவர்களுக்கான கே. எம். சுகுமாரன் நினைவு விருது (2014) மற்றும் புனலூர் பாலன் கவிதை விருது (2020) உள்ளிட்ட பல விருதுகளை அனகா பெற்றுள்ளார். 2022-ல், இவர் தனது *மெழுகுத்திரிக்கு சுவந்தம் தீப்பெட்டி என்ற* கவிதைத் தொகுப்பிற்காகச் சாகித்திய அகாதமியின் யுவ புரஸ்கார் விருது பெற்றார்.

## மேற்கோள்கள்


பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:கோட்டயம் மாவட்ட மக்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1994 பிறப்புகள்
பகுப்பு:கேரளப் பெண் எழுத்தாளர்கள்
பாரத் அலுமினியம் நிறுவனம்

**பாரத் அலுமினியம் கம்பெனி லிமிடெட்.** ( **பால்கோ** ) இந்திய அரசாங்கத்தின் சுரங்க அமைச்சகத்தின் கீழ் இந்திய அரசுக்கு சொந்தமான அலுமினிய உற்பத்தியாளர் ஆவார். 2000 ஆம் ஆண்டில், அடல் பிஹாரி வாஜ்பாய் - பாரதிய ஜனதா கட்சி - தேசிய ஜனநாயகக் கூட்டணி - தலைமையிலான அரசாங்கம் ஆட்சியில் இருந்தபோது, இந்திய அரசின் சுரங்க அமைச்சகம் அதை வேதாந்தா ரிசோர்செசுக்கு விற்றது. பால்கோ (BALCO) 1965 ஆம் ஆண்டில் ஒரு மத்திய பொதுத்துறை அலகாக (CPSU) இணைக்கப்பட்டது, மேலும் 2001 ஆம் ஆண்டு வரை இலண்டன் பங்குச் சந்தையில் பட்டியலிடப்பட்ட நிறுவனமான வேதாந்தா ரிசோர்செசு நிறுவனத்தால் கையகப்படுத்தப்படும் வரை மத்திய அரசு-நிறுவனமாக இருந்தது. இந்த அரசு நிறுவனம், இந்திய அலுமினியத் தொழில்துறையுடன் நெருங்கிய தொடர்புடையதாகவும் முக்கியப் பங்கு வகிப்பதாகவும் அமைகிறது. திருவாளர் அபிஜித் பதி, நிறுவனத்தின் தற்போதைய தலைமைச் செயல் அலுவலர் & முழு நேர இயக்குநராக உள்ளார். 

## வரலாறு
இது ஒரு பொதுத்துறை நிறுவனமாக 1965 ஆம் ஆண்டில் இணைக்கப்பட்டது.  இந்த நிறுவனமே இந்தியாவில் 1974-ஆம் ஆண்டிலேயே அலுமினியம் உற்பத்தியைத் தொடங்கிய இந்தியாவின் முதல் பொதுத்துறை நிறுவனமாகும். 2001 ஆம் ஆண்டு வரை, பால்கோ (BALCO) ஒரு பொதுத்துறை நிறுவனமாக 100% இந்திய அரசுக்கு சொந்தமானதாக இருந்து வந்தது. 2001 ஆம் ஆண்டில், ஸ்டெர்லைட் இண்டஸ்ட்ரீஸ் இந்தியா லிமிடெட் நிறுவனத்திற்கு ஆதரவாக 51% பங்கு மற்றும் நிர்வாகக் கட்டுப்பாட்டை இந்திய அரசு விலக்கிக் கொண்டது. பொதுத் துறை நிறுவனமாகச் சிறப்பாகச் செயல்படாமல் இருந்த நிறுவனம் தனியார்மயமாக்கப்பட்டதற்குப் பின்னால் ஒரு சிறிய வரலாறு இருக்கிறது. தனியார்மயமாக்கலை ஆதரிப்பவர்கள் மற்றும் அதை எதிர்த்தவர்கள் என மக்கள் மத்தியில் அல்லது பால்கோ ஊழியர்களிடையே குழுக்கள் உருவாக்கப்பட்டன. தனியார்மயத்தை எதிர்த்து மாலை வேளைகளில் பேரணிகளும் ஊர்வலங்களும் நடத்தப்பட்டு அதை ஆதரித்தவர்கள் சிறுபான்மையினராக விடப்பட்டனர். இறுதியில், திட்டமிட்டபடி செயல்கள் நடந்தன, மேலும் நிறுவனம் ஸ்டெர்லைட்டின் கீழ் கொண்டுவரப்பட்டது. பால்கோ நிறுவனத்தின் முதலீட்டை திரும்பப் பெறுவதில் ஊழல் நடந்ததாக குற்றச்சாட்டு எழுந்தது. 

## சாதனைகள்
" இடைப்பட்ட தூரம் பாயும் ஏவுகணை " - அக்னி மற்றும் "மேற்பரப்பு ஏவுகணை" - பிருத்வி ஆகியவற்றிற்கான சிறப்பு அலுமினிய உலோகக் கலவைகளை உருவாக்கியது பால்கோவின் குறிப்பிடத்தக்க சாதனைகளாகும். பால்கோ (BALCO) இந்திய அலுமினியத் தொழிலில் முதன்முதலில் உலோகக் கலவைகளாலான தண்டுகளை உற்பத்தி செய்துள்ளது, இது அனைத்து அலுமினிய உலோகக் கலவைகளாலான கடத்திகளுக்கும் ஒரு மூலப்பொருள் ஆகும், இது இன்றைய மின்னாற்றல் கடத்திச் செல்லும் வழித்தடங்களுக்கு மிகவும் தேவைப்படுகிறது. 

## விமர்சனம்

### பாதுகாப்பு கவலைகள்
2009 செப்டம்பர் 23 அன்று சத்தீஸ்கரின் கோர்பாவில் உள்ள பால்கோ உருக்காலையில் கேனன் டன்கர்லி & கம்பெனியின் கட்டுமானத்தில் இருந்த புகைபோக்கி திடீரென உருக்குலைந்த விபத்தில் 49 தொழிலாளர்கள் கொல்லப்பட்டனர் . 

## மேற்கோள்கள்

## வெளி இணைப்புகள்

* 

பகுப்பு:இந்திய வகைக்குறிகள்
அனுமந்த வாகனம்

**அனுமந்த வாகனம்** என்பது விழாக்காலங்களில் திருமால் உலாபோகும் வாகனங்களில் ஒன்றாகும். வைணவ சமயத்தில் அனுமரை சிறிய திருவடி என்கின்றனர். அனுமன் இராமாயணத்தில் ராமனின் சிறந்த பக்தனாகக் கொண்டாடப்படுகிறார். 

## வகைகள்
ஒருமுக அனுமந்த வாகனம்,
பஞ்சமுக ஆஞ்சநேயர் வாகனம் என இரு வகைகள் உள்ளன.

### பஞ்சமுக அனுமந்த வாகனம்

பெரும்பாலான வைணவ தலங்களில் அனுமந்த வானகனத்தில் ஒரு முகத்தோடு உள்ளார். வெகுசில தலங்களில் ஐந்து முக அனுமன் வாகனம் உள்ளது. இதனை பஞ்சமுக ஆஞ்சநேயர் வாகனம் எனவும் கூறுவர்.

#### கோயில்
* மாயவரம் ராஜகோபாலசுவாமி கோயிலில் வித்யா ராஜகோபால சுவாமி மரவூரி ராமர் கோலத்தில் பஞ்சமுக ஆஞ்சநேயர் வாகனத்தில் உலாவருகிறார்.

* மரவூரி என்றால் ராமர்‌ முன்பு அணிந்திருந்த காவி உடைகளை நீக்கி பட்டாபிஷேகத்திற்க்கு அயோத்திக்குத் திரும்புவதற்காக அரச உடையை அணிந்திருப்பதாகும்.

## கோவில்களில்
* திருமலை திருப்பதியில் பிரம்மோற்சவ விழாவின் ஆறாவது நாளில் உற்சவரான மலையப்ப சுவாமி அனுமந்த வாகனத்தில் உலாவருகிறார். 
* திருச்சிராப்பள்ளி மாவட்டம் திருவரங்கத்திலுள்ள அரங்கநாதர் கோவிலில் தைத்தேர் உற்சவத்தின் ஐந்தாம் நாளில் உற்சவர் நம்பெருமான் அனுமந்த வாகனத்தில் உலாவருகிறார்.
* விருதுநகர் ராமர் கோவிலில் ராம நவமி பிரம்மோற்சவ திருவிழாவில் ராமர், அனுமந்த வாகனத்தில் சிறப்பு அலங்காரத்தில் எழுந்தருளுகிறார்.
* மன்னார்குடி

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* பரங்கி நாற்காலி வாகனம்
* புருசா மிருக வாகனம்
* அதிகார நந்தி வாகனம்

## மேற்கோள்கள்

பகுப்பு:இந்து சமய கோயில் வாகனங்கள்
ஏக்ரம் அலி

**ஏக்ரம் அலி** (ஆங்கிலம்: Ekram Ali;    ; பிறப்பு 1 ஜூலை 1950)  என்பவர் இந்தியவினைச் சேர்ந்த பெங்காலி மொழிக் கவிஞர் மற்றும் விமர்சகர் ஆவார்.

## வாழ்க்கை
அலி தோகோரியாவில் பிறந்தார் (மாவட்டம். பிர்புன், மேற்கு வங்காளம்). இவரது பெற்றோர் வங்காள முஸ்லீம் ஆவர். இவர் கொல்கத்தாவில் பெங்காலி நாளிதழான *ஆஜ்கால்* பத்திரிகையில் பத்திரிக்கை பணியினைத் தொடங்குவதற்கு முன்பு, பிர்பூம் மாவட்டத்தில் வசித்து வந்தார். 

## கவிதை

* அதிஜீபிடோ [অতিজীবিত] (1983).
* கானாகிருஷ்ணா ஆலோ [ঘনকৃষ্ণ আলো] (1988) மற்றும் (ஸ்ரிஸ்டி பதிப்பு:2000) .
* ஆண்டர் தரங்கா [আঁধারতরঙ্গ] (1991).
* பான்ராஜ்பூர் [বাণরাজপুর] (2000) .
* ஏக்ரம் அலிர் கோபிதா [একরাম আলির কবিতা] (2001).
* ஏக்ரம் அலிர் ஷ்ரேஷ்டா கோபிதா [একরাম আলির শ্রেষ্ঠ কবিতা] (2008) .
* பிரலய்கதா [প্রলয়কথা] (2009).
* அந்தர் பொரிதி [আঁধার পরিধি] (2013).
* பௌதிர் கோபிதா [বাউটির কবিতা] (2014).
* கோபிதா சங்க்ரஹா [কবিতা সংগ্রহ] (2017) .
* பிபன்ன கிரந்திபுஞ்சா [বিপন্ন গ্রন্থিপুঞ্জ] (2017).
* போரா மாதிர் கோரி [পোড়া মাটির ঘড়ি] (2020).

## நினைவுக் குறிப்பு

* துலோபயே [ধুলোপায়ে] (2015, 2019)
* காரிசன் சாலை [হ্যারিসন রোড] (2020)

## நாவல்

* தைகோண்டர் ஏக்டு ஏஜ் [দিগন্তের একটু আগে] (2015)

## கட்டுரைகள்

* முசல்மான் பங்கலிர் லோகாச்சார் [মুসলমান বাঙালির লোকাচার] (2006).
* அப்பல்லோர் பாக்கி [অ্যাপোলোর পাখি] (2008) .
* பெடோனதுர் அலோக்ரேகா [বেদনাতুর আলোকরেখা] (2020) .

## சுயசரிதை

* அதிஷ் திபங்கர் [অতীশ দীপংকর] (1997)

## விருதுகள்

* 1990ல் 'கானகிருஷ்ணா ஆலோ' படத்திற்காக பிரேந்திர விருது.
* 2016 இல் 'துலோபாயே' படத்திற்காக பாஸ்சிம் பங்கா பங்களா அகாதமி விருது.

## மேற்கோள்கள்

## வெளி இணைப்புகள்

* மியூஸ் இந்தியா - எக்ரம் அலியின் விவரக்குறிப்பு&#x5B; ** &#x5D;
* samowiki - எக்ரம் அலி 
* கவிதை வேட்டைக்காரன்.காம் கவிதைகள்
* poethunter.com வாழ்க்கை
* வங்காளத்தின் குரல்கள் நவீன பெங்காலி கவிதைகள் ஆங்கில மொழிபெயர்ப்பில் 2வது திருத்தப்பட்ட பதிப்பு | மனபேந்திர பந்தோபாத்யாய், சுகந்தா சவுத்ரி, ஸ்வபன் மஜும்தார். பக்கம்-119

பகுப்பு:மேற்கு வங்காள எழுத்தாளர்கள்
பகுப்பு:1950 பிறப்புகள்
பகுப்பு:வாழும் மக்கள்
துரு ஷா

**துரு ஷா** (*Duru Shah*) என்பவர் மும்பையைச் சேர்ந்த மகளிர் மருத்துவ நிபுணர் மற்றும் கல்வியாளர் ஆவார்.

## பணி
துரு ஷா பல கட்டிகளுள்ள சூலகங்கள் நோய்க்கான மருத்துவ சமூகத்தின் நிறுவனர் மற்றும் தலைவர் ஆவார். துரு ஷா இந்தியாவில் பெண்களின் ஆரோக்கியம் மற்றும் இளம் பருவத்தினரின் ஆரோக்கியத்தை மேம்படுத்தும் பணியில் ஈடுபட்டுள்ளார். இவர் மும்பை பல்கலைக்கழகத்தில் மருத்துவ முதுநிலை மாணவர்கள் மற்றும் முனைவர் பட்டத்திற்கு மகப்பேறு மருத்துவத்தில் ஆய்வு வழிகாட்டியாகவும் உள்ளார். இவர் மகளிர் உலகம் கருத்தரிப்பு மையம், மும்பை ஆகியவற்றின் அறிவியல் இயக்குநராக உள்ளார். துரு ஷா ஐந்து மருத்துவப் புத்தகங்களை எழுதியுள்ளார். பல்வேறு ஆராய்ச்சி கட்டுரைகளை வெளியிட்டுள்ளார். ஷா மெட்ரோபோலிஸ் சுகாதார பொருட்கள் நிறுவன விளம்பரதாரர் ஆவார். இவர் மகப்பேறியல் மற்றும் மகளீரியல் மருத்துவர், பால் பருவ முடிவு மற்றும் மனித இனப்பெருக்க அறிவியல் ஆய்விதழின் ஆசிரியர் குழுவில் உறுப்பினராக உள்ளார். 2000ஆம் ஆண்டில், மருத்துவர் ஷா "வளரும் பருவம்" என்ற இளம்பருவ இனப்பெருக்கம் மற்றும் பாலியல் ஆரோக்கியத் திட்டத்தைத் தொடங்கினார். மருத்துவர் ஷா, 2014-ல் நிறுவப்பட்ட, பாலின வன்முறை மற்றும் பெண்கள் உரிமைகளில் கவனம் செலுத்தும் ஒரு இலாப நோக்கற்ற அமைப்பான, மகளிர் அதிகாரமளித்தல் அறக்கட்டளையின் நிறுவன உறுப்பினர் மற்றும் அறங்காவலர் ஆவார்.

## வெளியீடுகள் (புத்தகங்கள்)

* நடைமுறை கருவுறாமை மேலாண்மை (Practical Infertility Management -2002)  
* பல கட்டிகளுள்ள சூலகங்கள் நோய்க்கான அறிகுறி (The Polycystic Ovary Syndrome-2004) 
* கரு ஈர்ப்பு (Fetal Attraction-2005)  
* மகப்பேறியல் மற்றும் மகளிர் மருத்துவத்தில் மருத்துவ முன்னேற்றம் (Clinical Progress in Obstetrics & Gynecology-2009)  
* கர்ப்பம், நீங்கள் திட்டமிடுங்கள், மாற்றத்திற்குத் தயாராகுங்கள்! (Pregnancy and You Plan, Prepare Push! 2016)  

## வகித்த பதவிகள்

* இந்தியச் செயற்கைக் கருத்தரிப்பு சங்கத்தின் முன்னாள் தலைவர் - 2017-2018
* இந்திய மாதவிடாய் நிற்றல் சமூகத்தின் முன்னாள் தலைவர்
* அசுபையர் இனப்பெருக்க உட்சுரப்பியல் சிறப்புக் குழுவின் தலைவர்
* இனப்பெருக்க மருத்துவத்திற்கான அமெரிக்கக் குழுவின் இந்தியச் சிறப்புப் பிரிவுத் தலைவர்
* இந்திய மகப்பேறியல் மற்றும் மகளீரியல் கல்லூரியின் தலைவர்
* சுகாதார அமைச்சகம், இந்திய அரசு மற்றும் உலக சுகாதாரக் கழக தொழில்நுட்ப நிபுணர் 
* இந்திய மகப்பேறியல் மற்றும் மகளிரீயல் மருத்துவ சங்கங்களின் கூட்டமைப்பின் தலைவர் 
* தலைவர் மும்பை மகப்பேறியல் மற்றும் மகளிர் மருத்துவ சங்கம்

## விருதுகள் மற்றும் அங்கீகாரம்

* ராயல் மகப்பேறியல் & மகளிரியல் மருத்துவக் கல்லூரியின் கெளரவ விருது- நவம்பர் 2008.
* மகப்பேறு மற்றும் மகப்பேறியல் பன்னாட்டுக் கூட்டமைப்பின்  சிறப்புமிக்க தகுதி விருதைப் பெற்ற முதல் இந்தியர் (2012)

## சமூகச்சேவை
துரு மும்பையின் நகர்ப்புற குடிசைப்பகுதியான தாராவியில் கிஷோரி திட்டத்தைத் தொடங்கினார். இது சமூகம் சார்ந்த இளம் பருவத்தினரை மேம்படுத்துவதில் கவனம் செலுத்துகிறது.

## மேற்கோள்கள்


பகுப்பு:வாழும் மக்கள்
பொன்னாவாரை

**பொன் ஆவாரை** (*Senna occidentalis*) என்பது அமெரிக்காவைத் தாயகமாகக் கொண்ட ஒரு பெரு வெப்பமண்டல தாவர இனமாகும். இந்த இனம் முன்பு *காசியா* இனத்தில் சேர்க்கபட்டிருந்தது.

எமோடின் எனப்படும் ஆந்த்ராகுவினோனின்  அறியப்பட்ட நச்சு பொருளைக் கொண்டிருப்பதால், இந்த தாவரம் கால்நடைகளுக்கு நச்சு என்று அறியப்படுகிறது.  மேலும் இதன் விதைகளில் கிரைசரோபின் (1,8-டைஹைட்ராக்ஸி-3-மெத்தில்-9-ஆந்த்ரோன்) மற்றும் என்-மெத்தில்மார்போலின் ஆகியவை உள்ளன.

## பயன்கள்
ஜமைக்காவில் இதன் விதைகளை வறுத்து, காய்ச்சி, மூல நோய், கீல்வாதம், வாத நோய், நீரிழிவு நோய்களுகு சிகிச்சை அளிக்க தேநீராகக் கொடுக்கப்படுகிறது.
வலது|thumb| விதைகள்
பொன்னாவாரையின் விதைகளை வறுத்து காபிக்கு மாற்றாக பயன்படுத்தலாம். அவை காபியில் கலப்படமாகவும் பயன்படுத்தப்பட்டுள்ளன. பொன்னாவாரை விதை காபியில் குறிப்பிடத்தத்தாக காஃவீன் இல்லை.

இதன் இலைகள் நச்சு என்று கூறப்பட்டாலும், இவற்றை, மாலத்தீவு மொழியில் *திகுதியாரா*, என்ற பெயரில் பல நூற்றாண்டுகளாக மாலைத்தீவின் உணவான  *மாஸ் ஹுனி* போன்ற உணவுகளிலும், மருத்துவ தாவரமாகவும் பயன்படுத்தப்படுகிறது.

இந்த தாவரம் முக்கியமாக இந்தியாவில்  எலும்பு முறிவு, சுளுக்கு ஆகியவற்றின் சிகிச்சைக்கு மூலிகையாக பயன்படுத்தப்படுகிறது.

## நச்சுத்தன்மை
இந்தியாவில் உள்ள பழங்குடி மக்களால் இந்த தாவரத்தின் கிட்டத்தட்ட அனைத்து பகுதிகளும் (இலை, வேர், விதைகள்) உணவாகவும் மருந்தாகவும் பயன்படுத்தப்படுகின்றன. எவ்வாறாயினும், இந்த விதைகளை உட்கொள்வதால் பழங்குடியின குழந்தைகள் கடுமையான மூளை வீக்கத்தால் பாதிக்கப்பட்டு அதால் அக் குழந்தைகளின் இறப்புக்கான சாத்தியமான காரணமாக அடையாளம் காணப்பட்டுள்ளது. அந்த இரப்புகளுக்கு காரணம் இத்தாவரமே என்று கண்டறியப்பட்டபிறகு, இறப்பு எண்ணிக்கை சரிந்தது.

## குறிப்புகள்

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
ராஜாவின் இருக்கை

[வலது|thumb| ராஜாவின் இருக்கை, [மடிக்கேரி|மடிகேரியின் முக்கிய சுற்றுலாத்தலங்களில் ஒன்றாகும்]]
thumb| ராஜாவின் இருக்கையின் பார்வைப் புள்ளி
**ராஜாவின் இருக்கை** (Raja's Seat) என்பது கூர்க் மாவட்டத்தின் மடிகேரியில் உள்ள ஒரு கலாச்சார முக்கியத்துவம் வாய்ந்த சுற்றுலாத் தலமாகும். இது கர்நாடக தலைநகர் பெங்களூரில் இருந்து 270 கிமீ தொலைவில் அமைந்துள்ளது.

காந்தி மண்டபம் எனப்படும் தோட்டத்தின் நடுவில் ராஜாவின் இருக்கை என்று சொல்லப்படும் இந்த பகுதி  அமைந்துள்ளது. இது செங்கல் மற்றும் சாந்துகளால் ஆன ஒரு அமைப்பு  ஆகும். மேலும், இது, வளைவுகளால் பாலம் கொண்ட நான்கு தூண்களைக் கொண்டுள்ளது. இந்த இடம் கிபி 1600 முதல் 1834 வரை 200 ஆண்டுகளுக்கும் மேலாக கர்நாடகத்தை ஆட்சி செய்த குடகு மன்னர்கள் மற்றும் ராணிகளால் பயன்படுத்தப்பட்டது. இந்த தோட்டம் இதன் இயற்கைக்காட்சிகளுக்கு பெயர் பெற்றது, மேலும் இது ராஜாக்களுக்கு மிகவும் பிடித்தமான பொழுதுபோக்கு இடமாக இருந்தது, எனவே அவர்களுடன் நிரந்தரமாக இணைந்திருந்தது. இது மேற்குப்பகுதியில் உள்ள  பாறைகள் மற்றும் பள்ளத்தாக்குகளை காண்பதற்காக உயரமான நிலத்தில் கட்டப்பட்டுள்ளது.

1948 ஆம் ஆண்டு காந்திஜி படுகொலை செய்யப்பட்ட தினமான சர்வோதய திவாஸ் (தியாகிகள் தினம் என்றும் குறிப்பிடப்படுகிறது) கூர்க்கில் ஆண்டுதோறும் ஜனவரி 30 ஆம் தேதி கொண்டாடப்படுகிறது. இந்த நாளில், ஒரு ஊர்வலம் ஏற்பாடு செய்யப்பட்டு, மகாத்மா காந்தியின் அஸ்தி அடங்கிய கலசம் ராஜா இருக்கைக்கு எடுத்துச் செல்லப்படுகிறது. இந்த ஊர்வலத்தைத் தொடர்ந்து பகவத் கீதை, குரான் மற்றும் விவிலிய வசனங்களை சொல்லிக்கொண்டே மக்கள் பின்தொடர்கின்றனர். அன்றைய தினத்தில் பஜனைகள் பாடப்பட்டு, மலர் தூவி அஞ்சலி செலுத்தப்பட்டு, சில நிமிடங்கள் மௌன அஞ்சலியும் செலுத்தப்படுகிறது.

## சான்றுகள்

பகுப்பு:சுற்றுலாத் தலங்கள்
பகுப்பு:மகாத்மா காந்தி தொடர்பான நினைவிடங்கள்
பஞ்சே பஜா

**பஞ்சே பஜா**(*Panche baja*) (ஐந்து இசைக்கருவிகள்) என்பது ஐந்து பாரம்பரிய நேபாளி இசைக்கருவிகளின் தொகுப்பாகும். இவை புனித விழாக்களில், குறிப்பாக திருமணங்களின் போது இசைக்கப்படுகின்றன. இந்த இசைக்கருவிகள் பொதுவாக நேபாளி இந்து பாரம்பரியத்தில் டாமாய் மற்றும் கெய்ன் சாதியினரால் இசைக்கப்படுகின்றன. நேபாளி நாட்டுப்புற  பாடல்களின் தாளத்தைப் பயன்படுத்தி இவை இசைக்கப்படுகின்றன. நேபாளியில் 'பஞ்ச்' என்றால் 5 என்று பொருள்படுகிறது.  ஐந்து விதமான  இசைக்கருவிகளை உள்ளடக்கியிருப்பதால், இதற்கு பஞ்சே பஜா என்று பெயரிடப்பட்டது.

## கூறுகள்
பஞ்சே பஜா, இசைக் கருவிகளில், *ஜியாலி* (சிம்பல்கள்), அல்லது ''டோலக்'' (டிரம்ஸ்), *டமாஹா (பெரிய கெட்டில்ட்ரம்), நரசிங்கா*(ஒரு நீண்ட, சி-வடிவ எக்காளம்), *[[செனாய்|ஷெஹ்னாய்]]* (ஒரு நாட்டுப்புற இசைக்கருவி),  மற்றும் 'கர்னல்' (ஒரு அகன்ற வாய், நேரான எக்காளம் தாதுரா மலரை ஒத்த மணியுடன் இருக்கும் ஒரு இசைக்கருவி) ஆகியவை அடங்கும்.  மற்ற மொழியாக்கங்கள் குழுமத்தை பின்வருமாறு, ஷெஹ்னாய், ஜியாலி, தோல்கி, தியாம்கோ மற்றும் டமாஹா என்கிற வரிசையில் வழங்குகின்றன.   இவை பஞ்சே பஜாவின் மிக முக்கியமான கூறுகள் என்று கருதப்படுகிறது. அது தவிர, பஞ்சே பஜாவில் எத்தனை கருவிகள்  இருக்கவேண்டும் என்பதில் நிலையான விதி இல்லை என்கிற கருத்தும் நிலவுகிறது.

## பஞ்சே பஜாவின் தற்போதைய நிலை
கலாச்சார முக்கியத்துவம் இருந்தபோதிலும், அழிந்து கொண்டிருந்த பாரம்பரிய நேபாள இசைக் குழுவான "பஞ்சே பாஜா" படிப்படியாக பிரபலமடைந்து வருகிறது, ஏனெனில் குறைவான மக்கள் இதைத் தொடர்ந்து  வாசிப்பதில் ஆர்வம் காட்டுகின்றனர். இருப்பினும், பஜா நேபால்  மற்றும் பிற உள்ளூர் முயற்சிகள்  போன்றவற்றின் வழியாக,  நேபாள  நாட்டில் பஞ்சே பஜாவை ஊக்குவிக்கும் / புதுப்பிக்கும் முயற்சிகள் நடைமுறையில் உள்ளன. 

## சான்றுகள்

பகுப்பு:நேபாளிய இசைக்கருவிகள்
காமாக்

**காமாக்**(*Khamak*) என்பது ஏக்தாரா எனப்படும் இசைக்கருவிக்கு  நெருக்கமான ஒரு சரம் கருவியாகும். இது இந்தியாவில் தோன்றியது, இது வங்காளம், ஒடிசா மற்றும் வடகிழக்கு இந்தியாவின் நாட்டுப்புற இசையில், குறிப்பாக பால்கானில் பொதுவாக இசைக்கப்படுகிறது. இது ஒரு பக்கமாகவே இசைக்கப் பயன்படும் பகுதியைக் கொண்டுள்ள 'முரசு' போன்ற இசைக்கருவியாகும். இதனுடன் ஒரு சரம் இணைக்கப்பட்டுள்ளது.  இசைக்கும்போது, இணைக்கப்பட்ட சரம் பறிக்கப்படுகிறது. ஏக்தாராவிலிருந்து இதன் ஒரே வித்தியாசம் என்னவென்றால், ஒரு கையால் பிடிக்கப்பட்ட சரத்தை மற்றொரு கையால் பறிக்க இதில் மூங்கில் பயன்படுத்தப்படுவதில்லை.  'ஆனந்தலஹரி' எனப்படும் மற்றொரு இசைக்கருவியில், சரத்தின் மறுமுனை ஒரு செப்புப் பாத்திரத்தில் மட்டுமே பொருத்தப்பட்டுள்ளது.

## பண்புகள் மற்றும் பயன்பாடு
காமாக் மூன்று அடிப்படைப் பகுதிகளைக் கொண்டுள்ளது. இது, பெரும்பாலும் மரத்தால் செய்யப்பட்ட ஒரு கிண்ணம் போன்ற அமைப்பு பல சரங்களால் மற்றொரு சிறிய துண்டுடன் இணைக்கப்பட்டுள்ளது. இதுவும் பொதுவாக மரத்தால் ஆனது. அதே கையின் கையில் சிறிய துண்டை வைத்திருக்கும் கிண்ணம் கையின் கீழ் வைக்கப்பட்டுள்ளது. இறுதியாக, விரும்பிய ஒலியை உருவாக்கும் சரங்களின் பதற்றத்தை சரிசெய்யும் போது சரம் மற்றொரு கையால் பறிக்கப்படுகிறது. இது பொதுவாக பெங்காலி பவுல் எனப்படும் நாட்டுப்புற பாடல்களில் பயன்படுத்தப்படுகிறது. கிழக்கு இந்தியாவின் பழமையான இசைக்கருவிகளில் இதுவும் ஒன்று என்று குறிப்பிடப்படுகிறது.

## சான்றுகள்

பகுப்பு:இந்திய இசைக்கருவிகள்
பகுப்பு:வங்காளதேசப் பண்பாடு
யாளி வாகனம்

**யாளி வாகனம்** என்பது திருவிழாக்களின் பொழுது உற்சவ இந்துக் கடவுள்கள் எழுந்தருளும் வாகனங்களில் ஒன்றாகும். இந்து சமய புராணங்களிபடி யாளி துர்க்கைக்கு உரிய வாகனம் ஆகும். எனினும் சிவபெருமான், திருமால் ஆகியோருக்கு வாகனமாக கோயில்களில் பயன்படுத்தப்படுகின்றன.

## வாகன தத்துவம்
ஆளி என்றும் யாளி என்றும் அழைக்கப்படும் உயிரினம் யானையைக் கொல்லும் அளவிற்கு வலிமையானதாக சித்தரிக்கப்படுகிறது. சிம்ம யாளி, மகர யாளி, யானை யாளி என்று மூன்று வகைகள் இருந்தாலும் யானை யாளியே வாகனமாக பயன்படுத்தப்படுகின்றன.

சிவபெருமானை ஆளியின் மீது அமர்த்தி விழா காண்பவர் அரச போகத்தை அடைந்து சுகமாக இருப்பதுடன் அனைவரையும் அடக்கி ஆளும் வல்லமையைப் பெறுவர் என்று நம்புகின்றனர். 

## கோயில்களில் உலா நாட்கள்
* மதுரை மீனாட்சி சுந்தரேஸ்வரர் கோயிலில் சித்திரைத் திருவிழாவின் ஏழாம் நாளில் மீனாட்சி யாளி வாகனத்தில் உலா வருகிறார்.

## மேற்கோள்கள்

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* அதிகார நந்தி வாகனம்
* புருசா மிருக வாகனம்

பகுப்பு:இந்து சமய கோயில் வாகனங்கள்
சாரா தாமசு

**சாரா தாமசு** (*Sarah Thomas*)(15 செப்டம்பர் 1934 - 31 மார்ச் 2023) என்பவர் கேரளாவைச் சேர்ந்த ஓர் இந்திய மலையாள மொழி எழுத்தாளர் ஆவார். இவரது நாவலான *நர்மதி புடவா*  1979ஆம் ஆண்டில் கேரள சாகித்திய அகாதமி விருதைப் பெற்றது. மலையாள இலக்கியத்திற்கான ஒட்டுமொத்த பங்களிப்பிற்காகக் கேரள சாகித்திய அகாதமி விருதையும் பெற்றவர் தாமசு ஆவார்.

## வாழ்க்கை மற்றும் பணி
மலையாளத்தில் பெண் இலக்கியம் என்ற கருத்து உருவாவதற்கு முன்பே தாமசு எழுதத் தொடங்கினார். இவர் தனது முதல் நாவலான *ஜீவிதமென்ன நதியை* 34 வயதில் வெளியிட்டார். 1971-ல் வெளியான *முறிபாடுகள்* நாவலுக்குப் பிறகு இவர் இலக்கியத் துறையில் குறிப்பிடத்தக்கவர் ஆனார். உரோமன் கத்தோலிக்க அனாதை இல்லத்தில் வளர்க்கப்பட்ட ஒரு இளைஞனின் வாழ்க்கையை இந்த நாவல் விவரிக்கிறது. அனாதை இல்லத்தில் வாழ்ந்த இளைஞன் இந்து மூதாதையர் வீட்டில் பிந்தைய வாழ்க்கையைத் தொடங்கினார். இங்கு இவர் இந்து மத நம்பிக்கைகளுக்கு இணங்க வற்புறுத்தப்பட்டார். இந்தப் பிரச்சனைகளால் தனக்கென ஒரு அடையாளத்தை நிறுவிக்கொள்ள இளைஞன் எடுத்த முயற்சிகள் நாவலில் கையாளப்பட்டன. இது பின்னர் பிஏ பேக்கரால் *மணிமுழக்கம்* எனப் படமாக்கப்பட்டது, இது மலையாளத்தில் சிறந்த திரைப்படத்திற்கான தேசிய திரைப்பட விருது மற்றும் சிறந்த திரைப்படத்திற்கான கேரள மாநில திரைப்பட விருது உட்படப் பல விருதுகளை வென்றது.

சாராவின்*அஸ்தமயம்*, *பவிழமுத்து* மற்றும் *அர்ச்சனா* ஆகிய மூன்று நாவல்களும் படமாக்கப்பட்டுள்ளன. 1979-ல் கேரள சாகித்திய அகாதமி விருதை வென்ற *நர்மணி புடவா* இவரது சிறந்த படைப்பு ஆகும். இந்த நாவல் ஒரு பிராமணப் பெண்ணை சித்தரித்தது. இப்பெண்ணின் தலைவிதி தன் தந்தை விரும்பிய ஆணுடன் திருமணம் செய்து கொள்ள ஒப்புக்கொண்டதும் அதன் தொடர்ச்சியான அவரது வாழ்க்கை குறித்தது. *தெய்வமக்கள்* மற்றும் *கிரகணம்* ஆகிய இரண்டு புத்தகங்களை ஆசிரியர் தனக்குப் பிடித்ததாக மதிப்பிடுகிறார். கேரளாவின் தலித் இலக்கியத்தில் ஒரு மைல்கல், *தெய்வமக்கள்* (கடவுளின் குழந்தைகள்). ஒரு தலித் சிறுவனின் கதை, மருத்துவ மாணவராக மற்றும் பிற்கால வாழ்க்கையின் சோதனைகள் மற்றும் இன்னல்களைக் கூறுகிறது. நாவலின் நாயகனான குஞ்சிகண்ணன், ஒரு தனிமனிதன் தனக்கு இருந்த துணை-மனித நிலையிலிருந்து உடைக்க முயற்சிக்கும் அடையாளமாக இருக்கிறார். இந்த நாவலை ஆங்கிலத்தில் மொழிபெயர்த்தவர் சோசன்னா குருவில்லா. *கிரகணம்*  லெபனானில் கேரளாவைச் சேர்ந்த சிறுவனும் அவனது காதலியான ஜெர்மனியப் பெண்ணும் அனுபவித்த வேதனையான அனுபவங்களை விவரிக்கிறது.

## இறப்பு
சாரா தாமசு 31 மார்ச் 2023 அன்று தனது 88வது வயதில் திருவனந்தபுரத்தில் உள்ள தனது மகளின் இல்லத்தில் காலமானார்.

## வேலை செய்கிறது

* *ஜீவிதமென்ன நதி* (1968)
* *முறிபாடுகள்* (1971)
* *பவிழா முத்து* (1972)
* *அர்ச்சனா* (1977)
* *நர்மதி புடவா* (1978)
* *தெய்வமக்கள்* (1982)
* *அக்னி சுத்தி* (1988)
* *சின்னம்மு* (1988)
* *வாலக்கர்* (1994)
* *நீலக்குறிஞ்சிகள் சுவாசம் நேரம்* (1995)
* *அஸ்தமயம்*
* *குணித்தம் தெட்டிய கணக்கு*
* *கிரகணம்*
* *தண்ணீர் பந்தல்*
* *யாத்ரா*
* *காவேரி*

## மேற்கோள்கள்

பகுப்பு:மலையாள எழுத்தாளர்கள்
பகுப்பு:2023 இறப்புகள்
பகுப்பு:1934 பிறப்புகள்
பகுப்பு:கேரளப் பெண் எழுத்தாளர்கள்
லீலா சர்க்கார்

**லீலா சர்க்கார்** (*Leela Sarkar*) என்பவர் தென்னிந்தியாவின் கேரளாவைச் சேர்ந்த சிங்கப்பூர் - இந்திய மலையாள மொழி எழுத்தாளர் ஆவார். இவர் 1993-ல் சாகித்திய அகாதமி மொழிபெயர்ப்பு விருதினையும், 2000-ல் மொழிபெயர்ப்புக்கான கேரள சாகித்திய அகாதமி விருதையும் வென்றார்.

## வாழ்க்கை வரலாறு
லீலா சிங்கப்பூரில் 1934 மே அன்று பிறந்தார். இவரின் தந்தை, மருத்துவர் கே.கே. மேனன், கேரளா மாநிலம் திருச்சூர் மாவட்டம், கொடகராவைச் சேர்ந்தவர். இவரின் தாயார் கேரளாவின் இரிஞ்ஞாலக்குடா, தொட்டிப்பல் பகுதியைச் சேர்ந்தவர். இரண்டாம் உலகப் போரின் போது, லீலாவின் குடும்பம் சிங்கப்பூரிலிருந்து இந்தியா திரும்பியது. ஆரம்பக் கல்வியை முடித்த பிறகு, திருச்சூரில் உள்ள தூய மேரிக் கல்லூரி மற்றும் எர்ணாகுளம் மகாராஜாவின் கல்லூரியிலும் பட்டம் பெற்றார். லீலா வங்காளத்தைச் சேர்ந்த திபேசு சர்க்காரை மணந்தார். இவர் இப்போது மும்பையில் வசித்து வருகிறார். லீலா, தாதரின் வங்க பாஷா பிரச்சார சமிதி நடத்திய பாடத்தில் பெங்காலி மொழியைக் கற்றுக்கொண்டார். இவர் 2004-ல் பெங்காலி-மலையாள அகராதியை வெளியிட்டார்.

பெங்காலி எழுத்தாளர்கள் எழுதிய பல புத்தகங்களை லீலா மலையாளத்தில் மொழிபெயர்த்தார். இவர் ஜஹாங்கீர் கலைக்கூடத்தில் ஒன்பது ஆண்டுகளுக்கும் மேலாக பணியாற்றினார். பின்னர், லீலா சி. ஆர். ஒய். சேவைச் சமூகத்தின் மும்பை அலுவலகத்தில் நிர்வாகியாக பணியாற்றினார்.

## நூல் பட்டியல்

* அபயம்
* அபிமன்யு
* அசமயம்
* அம்மா
* தூரதர்ஷினி
* மகாமோஹம்
* இச்சாமதி
* ஆரண்யகம்
* என்டே பெண்குட்டிக்கலாம்
* ஜரன்
* வம்சவ்ருக்ஷம்
* ஃபெரா
* சத்யம், அசத்தியம்
* கைவர்தகண்டம்
* ராமபாதசௌதரி
* பாரதிய சுவர்ண கதைகள் - முன்ஷி பிரேம்சந்த்
* ஆரண்யத்தின் அதிகாரம்
* மானஸா வசுதா
* நிலாபர்வதம்

## விருதுகள்

* 2014-ல் பாரத் பவனின் விவர்க ரத்னம் விருது
* ஆரண்யத்தின் அதிகாரத்திற்காக 1993-ல் சாகித்திய அகாதமி மொழிபெயர்ப்புப் பரிசு
* மானசா வசுதாவிற்கு 2000ஆம் ஆண்டு கேரள சாகித்திய அகாதமி விருது

## மேற்கோள்கள்


பகுப்பு:மலையாள எழுத்தாளர்கள்
பகுப்பு:வாழும் மக்கள்
பகுப்பு:1934 பிறப்புகள்
பகுப்பு:கேரளப் பெண் எழுத்தாளர்கள்
நந்தித கெ. எஸ்.

**கே. எஸ். நந்திதா** (*Nanditha K. S.*) என்பவர் இந்தியாவின் மலையாளம் மற்றும் ஆங்கிலத்தில் கவிதைகள் எழுதும் கேரளாவைச் சேர்ந்த கவிஞர்  ஆவார். இவரது மரணத்திற்குப் பிறகு இவரது நாட்குறிப்பிலிருந்த இவரது கவிதைகள் தொகுப்பாக வெளியிடப்பட்டன.

## வாழ்க்கை வரலாறு
நந்திதா மே 21, 1969 அன்று வயநாடு மாவட்டம் மடக்கிமலையில் சிறீதரன் மேனன் மற்றும் பிரபாவதி மேனனுக்கு மகளாகப் பிறந்தார். சலப்புரத்தில் உள்ள அரசு கணபதி மாதிரி பெண்கள் மேல்நிலைப் பள்ளியில் பள்ளிப் படிப்பிற்குப் பிறகு, ஜாமோரின் குருவாயூரப்பன் கல்லூரி, பாரூக் கல்லூரி, கோழிகோடு பல்கலைக்கழக ஆங்கிலத் துறை மற்றும் கொடைக்கானல், அன்னை தெரசா மகளிர் பல்கலைக்கழகம் ஆகியவற்றில் உயர் கல்வியை முடித்தார். இவர் வயநாடு முட்டில் முஸ்லிம் அனாதை இல்ல கலை மற்றும் அறிவியல் கல்லூரியில் ஆங்கில கவுரவ விரிவுரையாளராக பணியாற்றினார். முனைவர் பட்ட ஆய்வினை "தனிப்பட்ட சுதந்திரம் - ஒரு தடுமாற்றம்: கெயில் காட்வின் நாவல்களைக் குறிப்பிடுவதன் மூலம் பெண்மையின் இலட்சியங்களுக்கு அணுகுமுறை" என்ற தலைப்பில் ஆய்வு மேற்கொண்டார்.

## கவிதைகள்
1999 சனவரி 17 அன்று நந்திதா உயிரை மாய்த்துக் கொண்டார். இவர் இறந்த பிறகு, இவர் யாருடனும் பகிர்ந்து கொள்ளாத இவரது கவிதைகள் இவரது நாட்குறிப்பிலிருந்து இவருடைய பெற்றோர் கண்டுபிடித்தனர். மலையாள இலக்கிய விமர்சகர் எம். எம். பஷீரின் முயற்சியின் கீழ், 1985 முதல் 1993 வரையிலான காலகட்டத்தில் எழுதப்பட்ட இவரது கவிதைகளின் தொகுப்பு *நந்திதாயுடே கவிதைகள்* என்ற புத்தக வடிவில் வெளியிடப்பட்டது. புத்தகத்தின் முதல் பதிப்பு 2002-ல் வெளியிடப்பட்டது மற்றும் எட்டாவது பதிப்பு 2018-ல் வெளியிடப்பட்டது.

நந்திதாவின் கவிதைகளில் மரணமும் காதலும் பொதுவான கருப்பொருளாக இருந்தன. இவரது பெரும்பாலான கவிதைகள் மலையாளத்திலிருந்தாலும் ஆங்கிலத்திலும் எழுதினார். 2017-ல் வெளியான நந்திதா திரைப்படம் இவரது வாழ்வின் அடிப்படையிலானது.

## மேற்கோள்கள்

## வெளி இணைப்புகள்

* மலையாளத்தில் நந்திதா பற்றிய ஆவணப்படம்

பகுப்பு:1999 இறப்புகள்
பகுப்பு:மலையாள எழுத்தாளர்கள்
பகுப்பு:கேரள எழுத்தாளர்கள்
பகுப்பு:இந்தியக் கவிஞர்கள்
பகுப்பு:இந்தியப் பெண் எழுத்தாளர்கள்
பகுப்பு:இந்திய எழுத்தாளர்கள்
பகுப்பு:மலையாள இலக்கியம்
பகுப்பு:கேரள மக்கள்
பகுப்பு:கவிஞர்கள்
பகுப்பு:தற்கொலை செய்து கொண்டோர்
பகுப்பு:கேரளப் பெண் எழுத்தாளர்கள்
பி. எம். சுகாரா

**பி. எம். சுகாரா** (பிறப்பு 11 அக்டோபர் 1952) என்பவர் இந்தியாவின் கேரளாவைச் சேர்ந்த மலையாள எழுத்தாளர் ஆவார். இவர் கோழிக்கோடு அருகே உள்ள திக்கோடியில் பிறந்தவர்.

## விருதுகள்

* 1992 – மலையாளப் புனைகதை மற்றும் சிறுகதை துறையில் சிறந்த படைப்பாற்றல் திறமைக்கான லலிதாம்பிகா அந்தர்ஜனம் நினைவு சிறப்பு விருது.
* 2004 – மலையாள இலக்கியத்திற்கான மொத்த பங்களிப்பிற்கான கே. பாலகிருஷ்ணன் சமாரக விருது
* 2006 – மலையாள இலக்கியத்திற்கான மொத்த பங்களிப்பிற்காக உன்னிமோய் நினைவு விருது
* 2008 – மலையாள இலக்கியத்திற்கான மொத்த பங்களிப்பிற்காகக் கேரள சாகித்திய அகாதமி விருது

## வெளியிடப்பட்ட படைப்புகள்

## மேற்கோள்கள்

## மேலும் படிக்க
* *உம்மக்குட்டியுடே குனிக்கினாவுகள்* – பி.எம்.சுஹாராவின் நினைவுகள் *மதியம் வார இதழில்* தொடர்: 1, 2, 3, 4, 5, 6, 7, 8, 9, 10, 11, 12, 13 , 14 , 15, 16, 17, 18, 19

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:கோழிக்கோடு மாவட்ட மக்கள்
பகுப்பு:வாழும் மக்கள்
பகுப்பு:1952 பிறப்புகள்
பகுப்பு:கேரளப் பெண் எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்
கழிப்பறைகள் அடிப்படையில் இந்திய மாநிலங்கள் தரவரிசை

இது ஒவ்வொரு வீட்டிலும் உள்ள கழிப்பறை வசதிகள் அடிப்படையில் இந்திய மாநிலங்கள் மற்றும் பிரதேசங்களின் பட்டியலாகும், 2011ஆம் ஆண்டு இந்திய மக்கள் தொகைக் கணக்கெடுப்பின் புள்ளிவிவரங்கள்.    

## இந்திய மாநிலங்கள் மற்றும் யூனியன் பிரதேசங்களின் பட்டியல்
இந்தியாவில் எத்தனை வீடுகளில் கழிப்பறை வசதி உள்ளது என்ற போக்கு அதிகரித்து வருகிறது.

கேரளா, மிசோரம் மற்றும் லட்சத்தீவு மாநிலம்/யூடி ஆகிய மாநிலங்களில் மற்ற மாநிலங்களுடன் ஒப்பிடுகையில், 2001 மற்றும் 2011 ஆகிய இரு வருடங்களிலும் கழிப்பறை வசதிகள் அதிக எண்ணிக்கையில் உள்ளன. 2001 இல் 89.2%, 2011 இல் 97.8% மற்றும் 2017 இல் 100% கழிவறை வசதிகளைக் கொண்ட குடும்பங்களில் லட்சத்தீவு முதலிடத்தில் உள்ளது.

ஏழு மாநிலங்கள் உத்திரப்பிரதேசம், மத்தியபிரதேசம், ராஜஸ்தான், பீகார், ஒடிசா, சத்தீசுகர் மற்றும் ஜார்கண்ட் ஆகியவை 2019 இல் தேசிய மதிப்பீட்டான 25.21% விட குறைவாக உள்ளன  2019 தரவுகளின்படி, நாட்டில் 25.21% மக்கள் ODF நிலையை அடைந்துள்ளனர் மற்றும் கழிப்பறைகளை முழுமையாக அணுகியுள்ளனர். 

தேசிய குடும்ப நல ஆய்வறிக்கை தமிழகத்தில் கழிப்பறை வீடுகளுள்ள சதவீதத்தினை பின்வருமாறு கூறுகின்றது.
எண்ணிக்கை சதவீதத்தில் 

## மேலும் பார்க்க
* தூய்மை இந்தியா இயக்கம்

## குறிப்புகள்

## வெளி இணைப்புகள்
* http://rchiips.org/nfhs/index.shtml
* https://main.mohfw.gov.in/basicpage-14

* 
* 
* 
* https://visualize.data.gov.in/?inst=872a4c11-f55c-4fec-8d30-8f0205e11821&vid=603
பகுப்பு:இந்தியாவில் சமூகப் பிரச்சனைகள்
பகுப்பு:இந்திய ஆட்சிப் பிரிவுகள் தொடர்பான பட்டியல்கள்
பகுப்பு:இந்திய மாநிலங்கள் தொடர்பான பட்டியல்கள்
உதவிப் பேராசிரியர்

**உதவிப் பேராசிரியர்** (*Assistant Professor*) என்பது, முக்கியமாக அமெரிக்கா மற்றும் கனடாவில் உள்ள பல்கலைக்கழகங்கள் அல்லது கல்லூரிகளில் பயன்படுத்தப்படும் இணைப் பேராசிரியரின் தரத்திற்குக் கீழே உள்ள ஒரு பேராசிரியர்களுக்கான கல்வித் தரநிலையாகும். இந்தியப் பல்கலைக்கழகங்கள் மற்றும் கல்லூரிகளிலும் இந்த தர நிலையே பின்பற்றப்படுகிறது.

## கண்ணோட்டம்
உதவிப் பேராசிரியர் எனும் கல்லூரிகளில் ஆசிரியத் தொடக்க நிலை பொதுவாக முனைவர் பட்டம் பெற்ற பிறகு வழங்கப்படுகிறது. பொதுவாகப் பல ஆண்டுகள் ஒன்று அல்லது அதற்கு மேற்பட்ட முநி நிலை ஆய்வாளர் பதவிகளை வகித்த பிறகு வழங்கப்படுகிறது.  இது பெரும்பாலான பல்கலைக்கழகங்களில் இணைப் பேராசிரியர் பதவிக்குக் கீழ் நிலையில் உள்ள நிலையாகும். மேலும் பெரும்பாலான பொதுநல வாயப் பல்கலைக்கழகங்களில் விரிவுரையாளர் பதவிக்குச் சமமானதாகும். அமெரிக்க ஐக்கிய நாடுகளில்  உதவிப் பேராசிரியர் என்பது ஆசிரியப் பணிக்கால நிலையில் பெரும்பாலும் முதல் நிலையாக உள்ளது. பொதுவான பேராசிரியர் வரிசையானது உதவிப் பேராசிரியர், இணைப் பேராசிரியர் மற்றும் பேராசிரியர் என முன்னேற்ற நிலையினை கொண்டுள்ளது. 7 ஆண்டுகள் உதவிப் பேராசிரியர்கள் பணிக்காலத்தை நிறைவு செய்தவர் இணைப் பேராசிரியராகப் பதவி உயர்வு பெறலாம்.

நூற்றுக்கணக்கான விண்ணப்பதாரர்களுடன், காலியாக உள்ள பணிக்கால உதவிப் பேராசிரியர் பணியிடங்களுக்கு அதிக தேவை உள்ளது. முனைவர் பட்டம் பெற்றவர்களில் 20% க்கும் குறைவானவர்கள் பட்டப்படிப்புக்குப் பிறகு உதவிப் பேராசிரியர் பதவிக்கு மாறுகிறார்கள்.

## ஒப்பீடு
அட்டவணை பாரம்பரிய முக்கிய அமைப்புகளின் பரந்த கண்ணோட்டத்தை அளிக்கிறது, ஆனால் இந்த அமைப்புகள் அல்லது பிற தலைப்புகளின் கலவையைப் பயன்படுத்தும் பல்கலைக்கழகங்கள் உள்ளன. பொதுநல வாய நாடுகளில் உள்ள சில பல்கலைக்கழகங்களும் காமன்வெல்த் முறைக்குப் பதிலாக வட அமெரிக்க முறையை முழுவதுமாக ஏற்றுக்கொண்டன.

*
*

## மேற்கோள்கள்

பகுப்பு:கல்வி நிலைகள்
ரேகா ராஜ்

**ரேகா ராஜ்** (*Rekha Raj*; ; பிறப்பு: 5 மே 1978) என்பவர் தலித் மற்றும் பெண்ணிய சிந்தனையாளர், சமூக ஆர்வலர் மற்றும் எழுத்தாளர் ஆவார். சாதி மற்றும் பாலினப் பிரச்சனைகள் குறித்து எழுதிய ஆரம்பக்கால தலித் பெண்ணியவாதிகளில் இவரும் ஒருவர்.

## இளமை
ரேகா, கேரளாவின் மத்திய மாவட்டமான கோட்டயத்தில் 5 மே 1978-ல் கே. பி. நளினாக்ஷி மற்றும் எஸ். ராஜப்பனுக்கு மகளாகப் பிறந்தார். இவர் தனது கணவர் எம். ஆர். ரேணுகுமார் மற்றும் மகனுடன் வசித்து வருகிறார். "பாலினம் மற்றும் தலித் அடையாளத்தின் அரசியல்: கேரளாவில் சமகால தலித் சொற்பொழிவுகளில் தலித் பெண்களின் பிரதிநிதித்துவம்" என்ற தலைப்பில் முனைவர் பட்டம் பெற்ற இவர், மகாத்மா காந்தி பல்கலைக்கழகத்தில் காந்திய சிந்தனை மற்றும் மேம்பாட்டு ஆய்வுகள் பள்ளியில் உதவிப் பேராசிரியராகப் பணிபுரிந்தார். இந்த நியமனத்தில் முறைகேடுகள் நடந்ததாகக் கூறி, கேரள உயர் நீதிமன்றம் இவரது நியமனத்தை ரத்து செய்தது.

## பணி
ராஜ் 2015-ல் *தலித் பெண் இடைபடல்கள்* என்ற புத்தகத்தை எழுதியுள்ளார். இது 2017-ல் தமிழில் மொழிபெயர்க்கப்பட்டது. இவர் 2013-ல் *தலித் பெண்கள்* பற்றிய சிறப்பிதழான *சங்கதிதா* இதழின் பதிப்பாசிரியராக இருந்தார். *[[எக்னாமிக் அண்டு பொலிடிகல் வீக்லி|எகனாமிக் அண்ட் பொலிட்டிகல் வீக்லி]] ,* *மாத்ருபூமி,* *சமகாலிக்க மலையாள வாரிகா ,* *மத்யமம் வீக்லி* மற்றும் இந்தியாவில் உள்ள தற்போதைய பத்திரிகைகள் உட்படக் கல்வி மற்றும் பிற இதழ்களில் பல கட்டுரைகளை எழுதியுள்ளார்.  இவரது ஆர்வம் பாலினம், மேம்பாடு, இனம், கலாச்சாரம், தலித் மற்றும் கீழ்நிலைப்பணியாளர் ஆய்வுகள் குறித்ததாகும்.

## விருதுகளும் கௌரவங்களும்
* 2012: மோச்சித ஸ்த்ரீ பதன கேந்திரம், ஆலப்புழாவில் இருந்து ரஹ்னா விருது.
* ராஜ் அமெரிக்க அரசாங்கத்தின் பன்னாட்டு பார்வையாளர்கள் தலைமைத்துவ திட்டத்தின் முன்னாள் மாணவர் ஆவார்.

## மேற்கோள்கள்

## வெளி இணைப்புகள்
* பிரபல தலித்- பெண் சிந்தனை ரேக் ராஜ் இனி எம்ஜி பல்கலைக்கழகத்தில் உதவி பேராசிரியர்
* https://www.thenewsminute.com/article/outrage-intensifies-after-acquittal-four-accused-rape-and-murder-walayar-sisters-111320
* CAA க்கு எதிராக ஆயிரக்கணக்கானோர் நீண்ட பேரணிக்கு வருகிறார்கள்

பகுப்பு:இந்தியப் பெண்ணிய எழுத்தாளர்கள்
பகுப்பு:தலித் சிந்தனையாளர்கள்
பகுப்பு:கேரள எழுத்தாளர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:தலித் எழுத்தாளர்கள்
பகுப்பு:தலித் பெண் எழுத்தாளர்கள்
பகுப்பு:1978 பிறப்புகள்
பகுப்பு:வாழும் மக்கள்
பகுப்பு:இந்தியப் பெண்ணியவாதிகள்
பகுப்பு:மலையாள மக்கள்
பகுப்பு:கேரளப் பெண் எழுத்தாளர்கள்
மீனாட்சி ரெட்டி மாதவன்

**மீனாட்சி ரெட்டி மாதவன்** (*Meenakshi Reddy Madhavan*) என்பவர் இந்திய வலைப்பதிவர் மற்றும் எழுத்தாளர் ஆவார். அவர் *தி நிர்ப்பந்தமான ஒப்புதல் வாக்குமூலத்தில்* eM என்ற புனைபெயரில் எழுதுகிறார். இவரது முதல் புத்தகம், ஒரு பகுதி சுயசரிதை புத்தகமான *யூ ஆர் ஹியர்*, பெங்குயின் பதிப்பகத்தினால் வெளியிடப்பட்டது.

மீனாட்சி மலையாள எழுத்தாளரும் முன்னாள் இந்திய ஆட்சிப் பணி அதிகாரியுமான என். எஸ். மாதவனின் மகள் ஆவார். இவரின் தாயார் ஷீலா ரெட்டி ஒரு பத்திரிகையாளர். இந்தியப் பத்திரிகையான அவுட்லுக்கின் முன்னாள் ஆசிரியர் இவர் *திரு மற்றும் திருமதி.* *ஜின்னா: திருமணம்* தொகுப்பின் ஆசிரியர்.

## நூல் பட்டியல்

* தி ஒன் ஹூ ஸ்வாம் வித் தி பிஷ்ஸ் (The One Who Swam with the Fishes-2017)
* முன், பின் (Before, And Then After-2015)
* பிளவு (Split -2015)
* குளிர் அடி (Cold Feet-2012)
* தி லைஃப் & டைம்ஸ் ஆஃப் லைலா தி ஆர்டினரி (The Life & Times of Layla The Ordinary-2010)
* நீங்கள் இங்கே இருக்கிறீர்கள் (You are Here-2008)

## மேற்கோள்கள்

## வெளி இணைப்புகள்
* நிர்ப்பந்தமான வாக்குமூலம்
* பெங்குயின் இந்தியாவில் மீனாட்சி ரெட்டி மாதவன்

பகுப்பு:வாழும் மக்கள்
பகுப்பு:பெண் எழுத்தாளர்கள்
பகுப்பு:கேரள எழுத்தாளர்கள்
பகுப்பு:வலைப்பதிவாளர்கள்
பகுப்பு:கேரளப் பெண் எழுத்தாளர்கள்
சாருஸ்ரீ

**சாருஸ்ரீ** (*Charusree*) இந்தியாவின் தமிழ்நாடு மாநிலத்திலுள்ள திருவாரூர் மாவட்டத்தின் ஆட்சித் தலைவராக 2022 ஆம் ஆண்டு பணியேற்றார். 2014 ஆம் ஆண்டு நடைபெற்ற இந்திய ஆட்சிப்பணி தேர்வில் சாருஸ்ரீ தனது 24 ஆவது வயதில் அகில இந்திய அளவில் 6ஆவது இடமும் தமிழகத்தில் முதலிடமும் பிடித்தவர் என்பது குறிப்பிடத்தக்கதாகும். தூத்துக்குடி மாநகராட்சி ஆணையராகப் பணியாற்றி வந்த இவர் முன்னதாக ஒருங்கிணைந்த விழுப்புரம் மாவட்டத்தில் திருக்கோவிலூர் உதவி ஆட்சியராகவும், சென்னை வணிகவரித்துறையில் அதிக வரி செலுத்துவோர் பிரிவில் உதவி ஆணையராகவும் பணியாற்றியுள்ளார். தற்பொழுது கருவூலக் கணக்குத்துறை இயக்குநராகப் பணிபுரிகிறார்.

## வாழ்க்கைக் குறிப்பு

கோவை பீளமேடு பகுதியில் நடுத்தர குடும்பத்தைச் சேர்ந்த தியாகராசன், குமுதா தம்பதியருக்கு சாருஸ்ரீ மகளாகப் பிறந்தார். தந்தை தியாகராசன் மாநில வேளாண்மைப் பொறியியல் துறையில் செயற்பொறியாளராக பணியாற்றி ஓய்வுபெற்றவராவார். தனது மகளை இந்திய ஆட்சிப்பணி தேர்வை எழுதச் சொல்லி ஊக்கப்படுத்தினார். தாயார் ஓர் இல்லத்தரசி. தேர்வுக்கான தயாரிப்பின் போது சாருஸ்ரீக்கு சிறந்த ஆதரவாக இருந்தார். சிறுவயதிலிருந்தே நாட்டின் கல்விக்காக ஏதாவது செய்ய வேண்டும் என்ற ஆசையும், ஓர் இந்திய ஆட்சிப்பணி அலுவலராக ஆக வேண்டும் என்ற கனவும் இவருக்கு இருந்தன. கடின உழைப்பும் நேர மேலாண்மையும் இவரது பலமாகும்.

கோவையில் பள்ளிப் படிப்பை முடித்த சாருஸ்ரீ, பத்தாம் வகுப்பில் 94% மதிப்பெண்கள் பெற்றார். தனது 12 ஆம் வகுப்பில் அறிவியல் பாடத்தைத் தேர்ந்தெடுத்தார். 12 ஆம் வகுப்பில் 98 சதவீத மதிப்பெண்கள் பெற்றார். சென்னையிலுள்ள கிண்டி பொறியியல் கல்லூரியில் மின்னணு மற்றும் தகவல் தொடர்பு பொறியியல் பாடத்தில் 2012 ஆம் ஆண்டு இளநிலை பட்டம் பெற்றார்.

கோல்காம் நிறுவனத்தில் வன்பொருள் வடிவமைப்பு பொறியாளராக இரண்டு ஆண்டுகள் பணியாற்றினார். பணியாற்றிக்கொண்டே இந்திய ஆட்சிப்பணி தேர்வுகளுக்காகவும் படித்தார். இரண்டு முறை ஆட்சிப்பணி தேர்வை எழுதிய இவர் முதல்முறையில் பெற்ற தர அடிப்படையில், 2014 ஆம் ஆண்டு டிசம்பரில் இந்திய வனத்துறை அதிகாரியாகப் பணியில் சேர்ந்து உத்தராகண்ட மாநிலம் டேராடூனில் பயிற்சிக்குச் சென்றார். பின்னர் நடந்து முடிந்த தேர்வில் புவியியல் பாடத்தை விருப்பப் பாடமாக தேர்வு செய்திருந்த சாருஸ்ரீ, இந்திய ஆட்சிப்பணி தேர்வில் வெற்றி பெற்றார். தேர்ந்தெடுக்கப்பட்ட 1236 நபர்களில் அகில இந்திய அளவில் 6 ஆம் இடத்தையும், தமிழக அளவில் முதல் இடத்தையும் பிடித்தார் என்பது குறிப்பிடத்தக்கதாகும்.

போட்டித் தேர்வில் நல்ல தரவரிசையைப் பெறுவதற்கு ஆளுமைத் தேர்வில் பெறும் மதிப்பெண் மிக முக்கியமான பங்கு வகிக்கிறது. அவ்வாறு சாருஸ்ரீ பெற்ற மதிப்பெண்கள் ஓர் ஆட்சிப்பணியாளராக இவர் சேருவதற்கான வாய்ப்பை வழங்கியுள்ளன.

## மேற்கோள்கள்

## புற இணைப்புகள்
https://www.youtube.com/watch?v=xoPPdSlfFhE

பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
பிஜாப்பூர் நகரம் சட்டமன்றத் தொகுதி

**பிஜாப்பூர் நகரம் சட்டமன்றத் தொகுதி** (*Bijapur City Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது விஜயபுரா மாவட்டத்தில் உள்ளது. பிஜாப்பூர் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 30 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பிஜாப்பூர் மாவட்டம்
அனுஜா அகதூட்டு

**அனுஜா அகதூட்டு** (*Anuja Akathoottu*) என்பவர் கேரளாவைச் சேர்ந்த மலையாள மொழிக் கவிஞர் மற்றும் சிறுகதை எழுத்தாளர் ஆவார். இவர் 2019ஆம் ஆண்டில், *அம்மா உறங்குன்னில்லா* கவிதைத் தொகுப்பிற்காகச் சாகித்திய அகாதமி யுவ புரஸ்கார் விருது பெற்றார்.

## வாழ்க்கை வரலாறு
அனுஜா அகத்தூட்டு என்று பிரபலமாக அறியப்படும் அனுஜா ஏ. ஆர், 1987ஆம் ஆண்டு எர்ணாகுளம் மாவட்டத்தில் உள்ள மூவாட்டுபுழா அருகே உள்ள பைப்ராவில் பைப்ரா ராதாகிருஷ்ணன் மற்றும் நளினி பேக்கல் தம்பதியருக்கு மகளாகப் பிறந்தார். இவர் துயா இருதய பள்ளி, திருச்சூர், சிறு மலர் பள்ளி, மூவாட்டுப்புழா மற்றும் புனித அகத்தியன் மேல்நிலைப் பள்ளி, மூவாட்டுப்புழா ஆகியவற்றில் கல்வி பயின்றார். இவர் கேரளா வேளாண் பல்கலைக்கழகத்தில் பல்கலைக்கழக வேளாண்மையில் இளம் அறிவியல் பட்டம் பெற்றார். அனுஜா இந்திய வேளாண்மை ஆராய்ச்சி நிறுவனம், புதுதில்லியில் முதுநிலை அறிவியல் மற்றும் முனைவர் பட்டத்தினை முடித்தார். முதுநிலை படிப்பில் தங்கப் பதக்கத்தம் பெற்றார். 2009-ல், சாகித்திய அகாதமி நடத்திய இளம் எழுத்தாளர்களுக்கான தேசிய முகாமில் பங்கேற்றார். அனுஜா, கொச்சியில் உள்ள மத்திய கடல் மீன்வள ஆராய்ச்சி நிலையத்தில் அறிவியலாளராக பணிபுரிகிறார். மேலும் இவரது சிறப்புத் துறையாக விவசாயம்/மீன்பிடி பொருளாதாரம் உள்ளது. இவரின் கணவர் மருத்துவர் முகம்மது அசுலம் கேரள கால்நடை மற்றும் விலங்கு அறிவியல் பல்கலைக்கழகத்தில் உதவிப் பேராசிரியராக பணியாற்றி வருகிறார்.

## வெளியீடுகள்
* *அம்மா உறங்குன்னில்லா* (கவிதை தொகுப்பு), டிசி புத்தகம், கோட்டயம்
* *அரோமயுடெ வஸ்திரங்கள்* (சிறுகதைத் தொகுப்பு), கரண்ட் புத்தகம், திருச்சூர்
* *பொதுவாக்கிய சம்மேளனம்* (சிறுகதைத் தொகுப்பு), கரண்ட் புத்தகம், திருச்சூர்
* *கூட்டு*

## கௌரவங்களும் விருதுகளும்
* 2019 சாகித்திய அகாதமி யுவ புரஸ்கார்
* ஓ.என்.வி. இளைஞர் இலக்கிய விருது
* அபுதாபி சக்தி விருது
* வெண்மணி விருது
* திரூர் துஞ்சன் நினைவு விருது
* வி.டி.குமரன் ஆசிரியர் விருது
* பினோய் சதுர்த்தி விருது
* வைலோப்பில்லி விருது
* ஐயப்ப பணிக்கர் நினைவு கவிதை விருது
* கமலா சுரய்யா விருது
* அட்லசு-கைரளி கவிதை விருது
* அங்கனம் இலக்கிய விருது
* கேரள பள்ளி இளைஞர் விழா மாநில அளவிலான பரிசு

## மேற்கோள்கள்

பகுப்பு:மலையாள மக்கள்
பகுப்பு:மலையாள எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:எர்ணாகுளம் மாவட்ட மக்கள்
பகுப்பு:வாழும் மக்கள்
பகுப்பு:1987 பிறப்புகள்
பகுப்பு:கேரளப் பெண் எழுத்தாளர்கள்